open-index/open-wikipedia-markdown huggingface dataset:
Bigauņciems

**Bigauņciems** on küla (*ciems*) Lätis Tukumsi piirkonna Lapmežciemsi vallas. Bigauņciems asub Jūrmala idapiiril, merepinnast 5 meetri kõrgusel Liivi lahe ja Vecslocene jõe vahel. Küla jääb valla keskusest Lapmežciemsist 2, endisest piirkonnakeskusest Smārdest 21 ning Riiast 46 kilomeetri kaugusele.

Külas kasvavad looduskaitsealused kaks mändi ja pärn. Küla jääb Ķemeri rahvusparki. 

Küla tekkis XVIII sajandi lõpus. Sellele panid aluse kolm Eestist tulnud venda, kes aga abiellusid kohalike tüdrukutega. Teadmata ajal sai eestlaste küla ehk Igauņciems ette B-tähe. XIX sajandil kujunes see puhkealaks, kuhu rajati palju suvekodusid. 1824. aastal hakkasid küla ja Riia vahet sõitma postitõllad.Aastail 2006–2009 kuulus küla Lapmežciemsi piirkonda, aastail 2009–2021 aga Engure piirkonda.

Külas asuvad Telšu pilsētiņa, Kāpase ja Bigauņciemsi bussipeatus.
Bigauņciemsi vallakoolis töötas aastail 1897–1898 õpetajana Läti luuletaja Vilis Plūdons.

## Elanike arv


* 263 (1970)
* 287 (1979)
* 332 (1989)
* 423 (2000)

* 434 (2006)
* 485 (2011)
* 423 (2021)
* 400 (2026)


## Viited
Nadia Comăneci

**Nadia Elena Comăneci** (sündinud 12. novembril 1961 Oneștis Rumeenias) on endine rumeenia riistvõimleja.

Individuaalaladel saavutas ta olümpiamängudel viis kuldmedalit.
Iiveldus

**Iiveldus** on rahutustunne ja ebamugavustunne, mida tihti tajutakse vajadusega oksendada. Kuigi see ei tekita valu, võib see pikka aega kestes siiski olla kurnav sümptom; seda kirjeldatakse tihti ebamugavustundena rinnus, ülakõhus või kurgu tagaosas.
Hotõn

**Hotõn** (ukraina Хотин, rumeenia Hotin) on linn Ukrainas Tšernivtsi oblastis, Hotõni rajooni halduskeskus. Linn asub Dnestri paremkaldal, Tšernivtsist 63 km kirdes.

Hotõn on kuulunud Moldaavia vürstiriigile (1359–1432, 1459–1538, 1541–1562, 1572–1615, 1621–1673, 1699–1712), Poola-Leedule (1432–1459, 1538–1541, 1562–1572, 1615–1620, 1673–1699) ja Osmanite riigile (1711–1812). Seejärel oli osa Venemaa Bessaraabia kubernerkonnast (1812–1917). 1917–1918 oli Moldaavia Vabariigi, 1918–1940 ja 1941–1944 Rumeenia ning 1940–1941 ja 1944–1991 NSV Liidu osa. Alates 1991. aastast kuulub Ukrainale. 

Ukraina 2001. aasta rahvaloenduse andmetel oli Hotõni 11 124 elaniku seas ukrainlasi 91,2%, moldaavlasi 7,1%, venelasi 1,3% ja rumeenlasi 0,1%.

## Viited
St. George Towers

**St. George Towers** on New Yorgi linnaosas Brooklynis asuv 30-korruseline kõrghoone. 96-meetri kõrgune *[[art déco]]* stiilis ehitis valmis aastal 1930.

## Välislingid
*
Ganda Iso

**Ganda Iso** (või **Ganda Izo**; tõlkes 'riigi pojad') on Põhja-Malis tegutsev paramilitaarrühmitus, mis loodi 2000. aastatel. Rühmitus osales Mali sõjas.

## Taust
1994. aasta mais asutas Seydou Cissé Gao piirkonnas teravnevate pingete tõttu liikumise Ganda Koy. Võitlejad värvati bambarade, fulbede, bozode ja bella-tuareegide seast.

Ganda Koy ei tunnustanud 1992. aasta aprillis sõlmitud rahulepet ning hakkas viljelema tuareegide vastast ideoloogiat. Põhjuseks toodi väidetav tuareegidepoolne tagakiusamine.

Ganda Koyst sai hiljem sujuvalt Ganda Iso.

## Viited
Operatsioon Serval

**Operatsioon Serval** (prantsuse keeles *Opération Serval*) oli Malis korraldatud Prantsusmaa relvajõudude missioon. Eesmärgiks oli islamimässulised, kes olid hakanud tungima riigi keskosa suunas, Põhja-Malist välja ajada.

Operatsioon Serval algatati pärast ÜRO Julgeolekunõukogu resolutsiooni 2085 ning Mali ajutise valitsuse ametlikku abipalvet. Operatsioon Serval lõppes 15. juulil 2014, 1. augustil 2014 algas islamistide Sahelist välja tõrjumiseks operatsioon Barkhane. Mässuliste viiest juhist tapeti kolm (Abdelhamid Abou Zeid, Abdel Krim ja Omar Ould Hamaha), Mokhtar Belmokhtar põgenes Liibüasse ning Iyad Ag Ghaly Alžeeriasse.

Operatsioon sai nime Aafrika kaslase servali järgi.

## Vaata ka
* võõrjõudude sekkumine Mali sõtta 2013. aasta jaanuaris
* Konna lahing
* lähiajaloos Prantsusmaa osavõtul toimunud lahingute loend
* operatsioon Barkhane

## Viited
Andri Hovorov

**Andri Andrijovõtš Hovorov** (ukraina keeles Андрiй Андрійович Говоров; sündinud 10. aprillil 1992 Sevastopolis) on Ukraina ujuja, kelle põhialaks on liblikujumine. 

Tema nimel on maailmarekord 50 m liblikujumises (50 m bassein). Ta on kahekordne Euroopa meister 50 m basseinis (2016. aastal Londonis) ja (2018. aastal Glasgow's) 50 m liblikujumises. Lühiraja Euroopa meistrivõistlustel on ta tulnud kolmekordseks Euroopa meistriks. Maailmameistrivõistlustelt on tal ette näidata pronksmedal (2017. aastal Budapestis) 50 meetri liblikas.

1. juulil 2018. aastal püstitas ta 50 m liblikujumises maailmarekordi – 22,27 sekundit.
Kūdra (Smārde vald)

**Kūdra** on küla (*mazciems*) Lätis Tukumsi piirkonna Smārde vallas. Küla asub merepinnast 15 meetri kõrgusel ja jääb valla keskusest Smārdest 2,5 ning Riiast 57 kilomeetri kaugusele.

Küla jääb Ķemeri rahvusparki.

Kūdra tekkis teise maailmasõja järel turbatootjate ja töötlejate asulana. Aastail 2009–2021 kuulus küla Engure piirkonda.

## Elanike arv


* 333 (1970)
* 129 (1979)

* 31 (1989)
* 30 (2006)


## Viited
Boriss Parõgin

**Boriss Parõgin** (vene *Бори́с Дми́триевич Пары́гин*; 19. juuni 1930, Leningrad – 9. aprill 2012, Peterburi), Nõukogude ja Venemaa sotsiaalpsühholoog. Professor, Ph.D. NSV Liidu teadusliku sotsiaalpsühholoogia rajaja. Filosoofilise ja sotsioloogilise suuna looja ja juhtiv esindaja sotsiaalpsühholoogias – selle ajalugu, metoodika, teooria ja prakseoloogia. Venemaa Föderatsiooni teeneline teadlane.

## Elulugu
Boris Parõgin on sotsiaalpsühholoogia filosoofilise ja sotsioloogilise suuna juhtiv esindaja. Ta sündis Leningradis. Ta on lõpetanud Leningradi Riiklik Ülikool filosoofiateaduskonna (1948–1953). 1961 aastal kaitses ta filosoofia väitekirja (LSU); Doktoriväitekiri – «Социальная психология как наука (вопросы истории, методологии и теории)» (Sotsiaalpsühholoogia kui teadus / ajaloo, metoodika ja teooria küsimused) (Leningradi Riiklik Ülikool, 1967). 

Boris Parõgin õpetas Leningradi Riiklik Ülikool filosoofiateaduskonnas (Leningrad, 1953–1957).  Seejärel lastemeditsiini instituudis (Leningrad, 1957–1962). Ta juhatas Leningradi Riikliku Pedagoogilise Herzeni nimelise Instituudi filosoofia osakonda, kus ta lõi sotsiaalpsühholoogiliste uuringute labori ja esimene NSV Liidu sotsiaalpsühholoogia teaduskonnas (Leningrad, 1968–1976).  Hiljem juhtis Parõgin Venemaa Teaduste Akadeemia sotsiaalsete ja majanduslike probleemide instituudis (Leningrad, 1976–1992) sotsiaalpsühholoogiliste probleemide sektorit. 1970. ja 1980. aastatel pidas ta palju avalikke loenguid. Ta käis töö tõttu Eestis, kus tal oli õpilasi. 1990.–2000. aastatel juhtis Boris Parõgin asutatud Peterburi humanitaarülikooli (Peterburi, 1992–2012) sotsiaalpsühholoogia osakonda.  Külalisprofessorina pidas ta loenguid paljudes Venemaa ülikoolides. 

## Teosed
Boris Parõgin on kirjutanud 11 monograafiat ja 400 artiklit, mis on tõlgitud keeltesse: inglise, saksa, jaapani, leedu, hispaania, portugali, bulgaaria, tšehhi, slovaki, ungari jt. 

Olulisemaid töid:
* Социальная психология. Истоки и перспективы. – 2010. (Sotsiaalpsühholoogia. Allikad ja väljavaated).
* Основы социально-психологической теории. – 1971. (Sotsiaalpsühholoogilise teooria alused).
* Общественное настроение. – 1966. (Avalik meeleolu).
* Социальная психология как наука – 1965. (Sotsiaalpsühholoogia kui teadus).

## Viited

## Välislingid
Ott Kiivikas

**Ott Kiivikas** (sündinud 10. septembril 1977 Viljandis) on eesti kulturist.

Alates 2022. aastast on ta Kaitseliidu liige.

## Tunnustus

* 2016 – Eesti Kultuurkapitali kehakultuuri ja spordi sihtkapitali aastapreemia (mitmekülgne meister – maailma tippu kuuluv kulturist, kes tegutseb ka treeneri, koolitaja ja spordijuhina. Isikliku eeskujuga on ta olnud aastaid üks Eesti silmapaistvamaid liikumisharrastuse ja tervislike eluviiside eestkõneleja)
* 2017 – Eesti Olümpiakomitee teenetemärk

## Isiklikku
Tal on tütred Christin-Amani ja Emilie.

## Viited
Willi Orbán

**Vilmos Tamás Orbán** (tuntud kui **Willi Orbán**; sündinud 3. novembril 1992 Kaiserslauternis) on Saksamaal sündinud Ungari jalgpallur, kes mängib keskkaitsjana Saksamaa kõrgliiga klubis RB Leipzig ja Ungari jalgpallikoondises.

Ta alustas klubikarjääri 1. FC Kaiserslauternis, mille noorteakadeemiaga liitus ta 1997. aastal. Klubi põhimeeskonnas debüteeris ta Saksamaa kõrgliigas hooajal 2011–12. Esimese värava Kaiserslauterni põhimeeskonnas lõi ta 12. mail 2013 Saksamaa esiliiga mängus Jahn Regensburgi vastu.

2015. aasta mais liitus ta Leipzigiga, mis mängis siis veel Saksamaa esiliigas. Alates hooajast 2016–17 on ta Leipzigiga mänginud Bundesligas.

2014. aastal pidas Orbán kaks mängu Saksamaa kuni 21-aastaste koondises. 2018. aasta oktoobrist mängib ta aga Ungari koondises, kus tego debüüdi 12. oktoobril 2018 mängus Kreeka vastu. Esimese värava lõi ta koondisesärgis 15. novembril 2018 UEFA Rahvuste Liiga mängus Eesti vastu.

Orbani isa on ungarlane ja ema Poola päritolu.
Valgus tunneli lõpus

**"Valgus tunneli lõpus"** (läti keeles Gaisma tuneļa galā) on 1974. aastal valminud Riia Filmistuudio mängufilm.

## Osatäitjad
*Uldis Pūcītis – Jānis Krastiņš
*Uldis Dumpis – Lauks
*Harijs Liepiņš – Ēvalds Apse
*Aleksandr Beljavski – « Roostene »

## Viited
Kevin Kampl

**Kevin Kampl** (sündinud 9. oktoobril 1990 Solingenis) on Saksamaal sündinud Sloveenia jalgpallur, kes mängib poolkaitsjana Saksamaa kõrgliiga klubis RB Leipzig.

Ta alustas klubikarjääri Saksamaa klubis Leverkuseni Bayer, mille noorteakadeemiaga liitus ta 1997. aastal. 2010. aastal debüteeris ta Saksamaa esiliigas Greuther Fürthi meeskonnas. Hooajal 2011–12 mängis ta Saksamaa tugevuselt kolmanda liiga klubis VfL Osnabrück. 2012. aastal liitus ta Saksamaa esiliigasse kuulunud VfR Aalenis. Hooaja 2012–13 kolme esimese mänguga lõi ta liigas kaks väravat, millega pälvis ta Austria kõrgliiga klubi Salzburgi Red Bulli tähelepanu. Juba 2012. aasta augustis siirdus ta Salzburgi Red Bullli. Hooajal 2013–14 tuli ta Salzburgiga Austria meistriks.

2015. aasta jaanuaris liitus ta Saksamaa kõrgliiga klubiga Dortmundi Borussia. 2015. aasta augustis naasis ta Leverkuseni Bayeri. 2017. aasta augustis sõlmis ta nelja-aastase lepingu Leipzigiga.

Sloveenia jalgpallikoondises mängis Kampl aastatel 2012–2018 kokku 28 korda ja lõi kaks väravat.

Aastatel 2013 ja 2014 valiti ta Sloveenia aasta jalgpalluriks.

## Saavutused
;Salzburgi Red Bull
*Austria Bundesliga: 2013–14
*Austria karikas: 2013–14

## Välislingid
Julian Baumgartlinger

**Julian Baumgartlinger** (sündinud 2. jaanuaril 1988 Salzburgis) on Austria jalgpallur, kes mängib poolkaitsjana Saksamaa kõrgliiga klubis Leverkuseni Bayer ja Austria jalgpallikoondises.

Ta alustas klubikarjääri Saksamaa klubis TSV 1860 München, mille noorteakadeemiaga liitus ta 2001. aastal. Aastatel 2007–2009 mängis ta klubi põhimeeskonnas Saksamaa esiliigas.

Aastatel 2009–2011 mängis ta Austria kõrgliiga klubis Viini Austria. Aastatel 2011–2016 mängis ta viis hooaega Saksamaa kõrgliiga klubis 1. FSV Mainz 05. 2016. aasta mais sõlmis ta nelja-aastase lepingu Leverkuseni Bayeriga.

Baumgartlinger tegi Austria rahvuskoondises debüüdi 2009. aastal. Esimese ja seni ainsa värava on ta koondisesärgis löönud 3. juunil 2014 sõprusmängus Tšehhi vastu. Ta kuulus Austria koondisse 2016. aasta Euroopa meistrivõistlustel.
Koguöine jumalateenistus

**Koguöine jumalateenistus** ehk **vigiilia** on tänapäeva õigeusu kirikus pühapäeva või suure püha eelõhtul peetav pidulik jumalateenistus, mis sisaldab suure õhtuteenistuse, hommikuteenistuse ja esimese tunni palveid.

Algselt peeti koguöist jumalateenistust päikeseloojangust kuni päikesetõusuni.

## Koguöise jumalateenistuse koosseis
*Suur kellade helistamine (algab tüpikoni järgi päikeseloojangu ajal), mille käigus kellamehel tuleb laulda kogu kõige suurem, 17. katesma (118. psalm (laul 119). Kui ta seda peast ei tea, võib ta selle asemel laulda 12 korda 50. psalmi (laul 51). 
*Õlilampide süütamine.
*Suitsuti ettevalmistamine.
*Veel üks kellade helistamine.
*Kuninglike uste ette asetatakse küünal.
*Kummardus preestrile.
*Preester teeb kummardused eesseisjale
Rikke Møller Pedersen

**Rikke Møller Pedersen** (sündinud 9. jaanuaril 1989 Odenses) on endine rinnuliujumisele spetsialiseerunud Taani ujuja ja praeguse 50 m basseinis ujutud maailmarekordi omanik 200 m rinnuliujumises (2.19,11 ujutud 2013. aastal). Oma 27 rahvusvahelise medaliga on ta Team Denmarki (*Team Denmark on Taani valitsusorganisatsioon, mis tegeleb Taanis tippspordi toetamisega. Seda juhib Lone Hansen. Taani koondvõistkonda rahastab valitsusorganisatsioon oma näpunäidete kaudu, mis on neile aastas andnud 116 miljonit [[Taani kroon|Taani krooni]].*) 141 maailmatasemel sportlase üldarvestuses teisel kohal.

2008. aasta detsembris toimunud lühiraja ujumise Euroopa meistrivõistlustel püstitas ta Taani rekordi 100 meetri rinnuliujumises ajaga 1.06,55 sekundit.

2009. aasta oktoobris toimunud lühiraja Taani meistrivõistlustel parandas ta oma rekordeid 100 m ja 200 m rinnuliujumises, püstitades samal ajal uued Euroopa rekordid aegadega vastavalt 1.04,59 ja 2.18,52. 

Pedersen lõpetas sportlaskarjääri 2019. aasta jaanuaris. Nüüd on ta TV2 Sport uudistejuht.

## Välislingid

* Rikke Møller Pedersen The-Sports.org leheküljel
* Rikke Møller Pedersen Swimrankings.net leheküljel
* Rikke Møller Pedersen FINA leheküljel
Tansu Çiller

**Tansu Çiller** (sündinud 24. mail 1946 İstanbulis) on Türgi majandusteadlane ja poliitik.

Ta oli Türgi peaminister 25. juunist 1993 kuni 6. märtsini 1996. Ta oli selles ametis esimene ja seni ainus naissoost isik. 1996–1997 oli ta asepeaminister ja Türgi välisminister.

## Välislingid
*Aphrodite sünnimaa ei tunne rahu, Postimees, 19. august 1996
*Kaivo Kopli, NATO püüab leevendada Türgi ärritatust, 6. veebruar 1997
*Venemaa ja Türgi toetavad tahtmatult teineteist, Õhtuleht, 17. märts 1997
*Türgi tülitseb islami üle, Eesti Päevaleht, 28. aprill 1997
Cērkste

**Cērkste** on küla (*ciems*) Lätis Tukumsi piirkonna Smārde vallas.

Küla on tekkinud endise Cērkste mõisa (*Zerxten*) juurde. Aastail 2009–2021 kuulus küla Engure piirkonda.

Seal asuvad Buki ja Cērkste bussipeatus. Küla serval asub Cērkste kalmistu.

Looduskaitse all on tamm ümbermõõduga 6.08 m.

## Elanike arv


* 109 (2018)
* 101 (2020)
* 104 (2026)


## Viited
Zvirbuļi

**Zvirbuļi** on küla (*mazciems*) Lätis Tukumsi piirkonna Smārde vallas. Küla asub merepinnast 60 meetri kõrgusel ja jääb valla keskusest Smārdest 17 ning Riiast 62 kilomeetri kaugusele.

Külas asuvad Zvirbuļi ja Kirpji bussipeatus. Aastail 2009–2021 kuulus küla Engure piirkonda.

## Viited
Ozolpils

**Ozolpils** on küla (*mazciems*) Lätis Tukumsi piirkonna Smārde vallas. Küla asub valla lõunaosas maantee A10 ääres ja jääb vallakeskusest Smārdest 6,7 ning Riiast 57 kilomeetri kaugusele.

Küla on tekkinud endise Ozoli mõisa (*Eichendorf*) juurde. 1. jaanuarini 1972 oli küla Ozolpilsi külanõukogu halduskeskuseks, seejärel sai sellest Smārde külanõukogu halduskeskus. Aastail 2009–2021 kuulus küla Engure piirkonda.

Külas asub Ozolpilsi bussipeatus..

## Elanike arv


* 31 (2018)
* 37 (2020)
* 45 (2026)


## Viited
Lielaisciems

**Lielaisciems** on küla (*mazciems*) Lätis Tukumsi piirkonna Smārde vallas. Küla asub valla põhjaosas merepinnast 50 meetri kõrgusel ja jääb valla keskusest Smārdest 10 ning Riiast 64 kilomeetri kaugusele.

Külas kasvav Lielaisciemsi 1. kadakas on looduskaitse all. Külas asub Lielāciemsi kalmistu.

Aastail 2009–2021 kuulus küla Engure piirkonda.

## Elanike arv


* 32 (2018)
* 33 (2020)
* 29 (2026)


## Viited
Rauda

**Rauda** on küla (*ciems*) Lätis Tukumsi piirkonna Smārde vallas. Küla asub valla loodeosas merepinnast 50 meetri kõrgusel ning jääb valla keskusest Smārdest 10 ja Riiast 64 kilomeetri kaugusele.

Küla on tekkinud Rauda mõisa keskuse juurde. Aastail 2009–2021 kuulus küla Engure piirkonda. 

Raudast läänes asub Sēme vallas samanimeline küla. Külas asub Rauda bussipeatus. Seal on ka Rauda pansionaat.

## Elanike arv


* 426 (1989)
* 304 (2000)
* 396 (2011)

* 226 (2018)
* 352 (2021)
* 156 (2026)


## Viited
Radziņciems

**Radziņciems** on küla (*mazciems*) Lätis Tukumsi piirkonna Smārde vallas. Küla asub merepinnast 22 meetri kõrgusel ja jääb valla keskusest Smārdest 8 ning Riiast 61 kilomeetri kaugusele.

Küla jääb osaliselt Ķemeri rahvusparki. Seal kasvavad Kroņkalni männid on looduskaitse all.

Külas asub Radziņi bussipeatus. Külast idas asub Mārtiņi kalmistu.

Aastail 2009–2021 kuulus küla Engure piirkonda.

## Elanike arv


* 23 (2018)
* 24 (2020)
* 23 (2026)


## Viited
Dzegūzes

**Dzegūzes** (ka **Dzeguzes**) on küla (*mazciems*) Lätis Tukumsi piirkonna Smārde vallas. Küla asub valla keskosas ja jääb valla keskusest Smārdest 1,5 ning Riiast 57 kilomeetri kaugusele. Küla on sisuliselt Smārdega kokku kasvanud. Aastail 2009–2021 kuulus küla Engure piirkonda.

## Viited
Aizpure

**Aizpure** on küla (*mazciems*) Lätis Tukumsi piirkonna Smārde vallas. 

Küla asub valla keskosas merepinnast 30 meetri kõrgusel ja jääb valla keskusest Smārdest 3,5 ning Riiast 60 kilomeetri kaugusele. Seal asub Kalēji bussipeatus.

Küla on tekkinud endise Aizpure karjamõisa (*Aispurn*) juurde. Aastail 1945–1954 oli küla Aizpure külanõukogu halduskeskuseks. Aastail 2009–2021 kuulus küla Engure piirkonda.

## Viited
Bērzāji

**Bērzāji** (ka **Bērzarāji**) on küla (*mazciems*) Lätis Engure piirkonna Smārde vallas. Küla asub merepinnast 25 meetri kõrgusel Slocene jõe kaldal ja jääb valla keskusest Smārdest 11 ning Riiast 69 kilomeetri kaugusele.

Bērzāji rajati suvilapiirkonnana. Aastail 2009–2021 kuulus küla Engure piirkonda.

## Viited
Bresti FK Dinamo

**Bresti FK Dinamo** (valgevene keeles ФК Дынама Брэст) on Valgevene jalgpalliklubi, mis tegutseb Brestis. 

Klubi on asutatud 1960. aastatel. Kuni 1991. aastani mängiti põhiliselt Nõukogude Liidu tugevuselt kolmandas liigas. Valgevene kõrgliigas on ta mänginud alates 1992. aastast.

2019. aastal tuli Bresti Dinamo esimest korda klubi ajaloos Valgevene meistriks. Aastatel 2007, 2017 ja 2018 on võidetud Valgevene karikas ning aastatel 2018, 2019 ja 2020 Valgevene superkarikas. Hooajal 2018–19 UEFA Euroopa Liiga kolmandasse eelringi, kus kaotati Küprose klubile Limassoli Apollon kahe mängu kokkuvõttes 1:4.

## Saavutused
*Valgevene kõrgliiga:
****Võitja** (1): 2019
**Kolmas koht (1): 1992
*Valgevene karikas:
****Võidud** (3): 2006–07, 2016–17, 2017–18
**Teine koht (1): 2019–20
*Valgevene superkarikas:
****Võidud** (3): 2018, 2019, 2020

## Välislingid
* Klubi koduleht
Koolikud

**Koolikud** ehk **voolmed** on ägedad sisemised valuhood.

## Kirjeldus

Koolikuid tekitavad kõhuõõne elundite või juhade silelihaste kramplikud kokkutõmbed. Neid võivad põhjustada kivitõbi (neeruvoolmed, sapivoolmed), põletik, sooleahenemine (soolevoolmed) ja mürgistus. Südamepärgarterite ahenemise korral tekivad südamevoolmed ehk rinnaangiin ehk stenokardia.

## Gaasivalud
Koolikud esinevad ka gaasivaludena. Gaasivalud võivad tekkida sooletegevust muutva toidu (hapukapsas, seened,hernesupp, kaalikas, rohkelt värsket puu- või köögivilja jm) söömisel; kauase liikumatu asendi tõttu (kestev bussireis või mujal pikka aega istumine, voodihaige); sooletegevusega mitteseotud kõhuelundi haigestumisest tingitud sooletegevuse häire (nt neeruvaagna põletik); palavikust. Gaasivalude korral on soolestikus loomulikult oleva gaasi liikumine soolespasmide või sooletegevuse aeglustumise tõttu takistatud. Valud tekivad kõhu eri piirkondades (üle kogu kõhu), valud esinevad hookaupa, on lõikava iseloomuga, gaasid ei välju, võib esineda iiveldust, soolepuhitust, palavikku ei ole. 

## Ajaloost

Vanasti peeti voolmeteks ka näärmepaistetusi, kaela- ja pihasoonte valu jm. Valu asukoha järgi eristati naba-, kõhu-, piha-, südame- ja muid voolmeid. Voolmete raviks kasutati mitmesuguseid maagilisi võtteid, täiskuu ajal masseerimist ja voolmerohtu, milleks oli harilik rass.

## Viited

## Välislingid
*  Imiku koolikud ja gaasivalud. Tervise ABC
* Voolmete ravi. M. J. Eisen . Vikitekstid
Saligorski Šahtjor

**Saligorski FK Šahtjor** (valgevene keeles ФК Шахцёр Салігорск) on Valgevene jalgpalliklubi, mis tegutseb Salihorskis. See mängib riigi kõrgliigas.

Klubi on asutatud 1961. aastal. Alates 1992. aastast on klubi mänginud Valgevene kõrgliigas. Šahtjor on tulnud Valgevene meistriks aastatel 2005 ja 2020. Alates 2002. aastast on klubi Valgevene meistrivõistlustel kolme parima seast välja jäänud ainult kolmel hooajal. Klubi on võitnud lisaks kolm korda Valgevene karika. 2021. aastal võideti esimest korda Valgevene superkarikas, kui alistati Borissovi BATE.

Šahtjor on osalenud korduvalt UEFA Euroopa Liiga eelringides. Hooajal 2014–15 jõuti väljalangemismängu, kus kaotati Hollandi klubile PSV Eindhoven kahe mängu kokkuvõttes 0:3.

## Saavutused
*Valgevene kõrgliiga:
****Võidud** (4): 2005, 2020, 2021, 2022
**Teised kohad (6): 2010, 2011, 2012, 2013, 2016, 2018
*Valgevene karikas:
****Võidud** (3): 2003–04, 2013–14, 2018–19
**Teised kohad (5): 2005–06, 2007–08, 2008–09, 2014–15, 2016–17
*Valgevene superkarikas:
****Võidud** (1): 2021
**Teised kohad (2): 2015, 2016

## Eesti mängijad
Aastatel 2014–2016 mängis Saligorski Šahtjoris Artur Kotenko, kes võitis 2014. aastal klubiga Valgevene karika ja sai kirja 38 liigamängu.

## Välislingid
* Klubi koduleht
Mladen Marinov

**Mladen Marinov** (bulgaaria Младен Найденов Маринов; sündinud 21. novembril 1971 Tetevenis) on Bulgaaria politseinik, jurist ja poliitik.

1997. aastal lõpetas ta Bulgaaria Siseministeeriumi Akadeemia, magistrikraadi sai ta samas õppeasutuses 2002. aastal. Magistrikraadi õigusteaduse alal sai ta 2005. aastal Blagoevgradis Neofit Rilski Edelaülikoolis. 2014. aastal sai ta magistrikraadi tsiviilkaitse ja kriitilise infrastruktuuri kaitse alal Georgi Rakovski Sõjaväeakadeemias Sofias.

1991. aastal asus ta tööle Bulgaaria Siseministeeriumis, kus töötas politseiohvitserina, politseikomandörina, rühmajuhina, üksuse juhina ja osakonnajuhatajana. 2013. aasta juunist kuni 2014. aasta juulini oli ta Sofia Siseasjade Direktoraadi asedirektor, alates 2014. aasta juulist Sofia Siseasjade Direktoraadi direktor. 9. maist 2017 kuni 19. septembrini 2018 oli ta Bulgaaria Siseministeeriumi peasekretär.

Alates 20. septembrist 2018 kuni 24. juulini 2020 oli Mladen Marinov Bulgaaria siseminister.

## Viited
Garrett Weber-Gale

**Garrett Weber-Gale** (sündinud 6. augustil 1985 Stevens Pointis Wisconsini osariigis) on Ameerika ujuja, kahekordne olümpiavõitja teateujumises ja osaline maailmarekordi sünnis 4x100 m vabaujumises. 

Weber-Gale on rahvuselt juut. Ta lõpetas 2003. aastal Wisconsinis Glendale'is asuva Nicolet keskkooli. Seejärel esindas ta Texase ülikooli Texas Longhornsi ujumis- ja vettehüpete võistkonda aastatel 2003–2007. 2006. aastal tuli ta NCAA I divisjoni meistriks 100 jardi vabaujumises.

Ta võitis 2008. aasta USA olümpiakatsevõistlustel 100 ja 50 meetri vabaujumise vastavalt 47,92 ja 21,47 sekundiga. Tema aeg 21,47 50 meetris oli Ameerika rekord. 100 m vabaujumise eelvõistlustel saadud ajaga 47,78-st sai temast esimene ameeriklane, kes alistas sellel võistlusel 48 sekundi piiri. 

2008. aasta suveolümpiamängudel Pekingis kuulus Weber-Gale 4 × 100 m vabaujumise võistkonna koosseisu finaalis, kus ujuti tänini kehtiv maailmarekord ning seda peetakse parimaks teateujumiseks ajaloos. Ta oli selles teateujumises teises ​​vahetuses ja oli ajaga 47,02 üks päeva kiireimaid, ning USA võitis kulla võistluseelse soosiku Prantsusmaa ees. Prantsusmaa kaotas lõpuks USA-le kõigest 0,08 sekundiga. Weber-Gale pälvis kuldmedali ka 4 × 100 m kompleksujumises. Weber-Gale võistles ka nii 50 m kui ka 100 m vabaujumises, kuid ei pääsenud kummagi poolfinaalist edasi. 

2009. aasta USA katsevõistlustel tõusis Weber-Gale 100 m vabaujumises ajaga 48,19 kolmandaks. Ta tuli teiseks konkurentsis Cullen Jonesiga 50 m vabaujumises ajaga 21,55, mis nõudis kiiret ujumist, et otsustada, kes võistleb Roomas 2009. aasta maailmameistrivõistlustel. Jones võitis ujumise ajaga 21,41, mis ületas Weber-Gale'i Ameerika rekordi.

2009. aasta maailmameistrivõistlustel ujus Weber-Gale ajaga 48,30 4 × 100 m vabaujumise eelujumises avavahetust. Eelujumises näitas USA alles neljandat aega. Ta sai siiski kuldmedali, kuigi tema finaalis ei osalenud, sest USA võitis selle finaali. 

2013. aastal valiti Weber-Gale Team USA lipukandjaks 19. Makaabia mängudel (juutidele mõeldud võistlused) avatseremoonial. Mängudel võitis ta kaks kuldmedalit; ühe 100 m vabaujumises 48,99 sekundiga ja teise ​​50 m vabaujumises ajaga 22,12, ning hõbeda ka 4 × 200 m vabaujumises.

## Välislingid

*Garrett Weber-Gale USA ujumisliidu kodulehel
*Garrett Weber-Gale Ameerika Ühendriikide olümpia- ja paraolümpiakomitee kodulehel
*Garrett Weber-Gale ROK-i kodulehel
*Garrett Weber-Gale Olympic Channeli koudlehel
*Garrett Weber-Gale veebisaidil Olympics Sports-Reference.com
Port-Gentil

**Port-Gentil** on suuruselt teine linn Gabonis, riigi tähtsaim sadamalinn. Linn on Gaboni nafta ja puidutööstuse keskus. See on Ogooué-Maritime provintsi keskus. Linn asub Ogooue jõe

deltasaarel, millel ei ole ühtegi silda mandrile.

### Ajalugu
1873. aastal hakkas tekkima sinna asula, kui prantslased kirjutasid lepingu Orungu inimestega. Sellel ajal muutus linn kiiresti kaubalinnaks. Esimese maailmasõja ajal transporditi seal palju puitu. Naftatööstus hakkas arenema seal 1960. aastatel ja maagaasi tööstus 1968. aastal.

### Vaatamisväärsused
Linn on tuntud hotellide ja ööelu poolest. Seal on ka Püha Louis kirik, loomaaed, kasiino, rannad ja golfiväljak. Seal on ka tuntud metsik loodus, kus on erinevaid soid.

### Transport
Kuna linn on saarel ja sildu ei ole, siis autoliiklust mandri ja saare vahel pole. Sealsed vähesed kaetud teed on ka kehvas seisus. Liiklusummikud on kesklinnas tavalised. Seal asub Port-Gentili rahvusvaheline lennujaam.
Strong Woman Do Bong-soon

**Strong Woman Do Bong-soon** on Lõuna-Korea telesari, mille peaosades on Park Bo-young, Park Hyung-sik ja Ji Soo. See oli eetris JTBC kanalil 24. veebruarist kuni 15. aprillini 2017.

## Osatäitjad
* Park Bo-young - Do Bong-soon
* Park Hyung-sik - Ahn Min-hyuk
* Ji Soo - In Guk-doo

## Välislingid
* Ametlik koduleht
Legend of the Blue Sea

"**Legend of the Blue Sea**" on Lõuna-Korea telesari, mille peaosades on Jun Ji-hyun ja Lee Min-ho. See oli eetris SBS-is 16. novembrist 2016 kuni 25. jaanuarini 2017.

## Osatäitjad
* Jun Ji-hyun – Se-hwa/Shim Cheong
* Lee Min-ho – Kim Dam-ryung/Heo Joon-jae

## Välislingid
* Koduleht
Liu Zige

**Liu Zige** (lihtsustatud hiina keel: 刘 子 歌; traditsiooniline hiina keel: 劉 子 歌; pinyin: Liú Zǐgē; sündinud 31. märtsil 1989 Benxis Liaoningis) on Hiinast pärit ujuja. Ta on Pekingis 2008. aasta olümpiavõitja naiste 200 meetri liblikujumises, millega püstitas ka maailmarekordi (2.04,18).

2008. aasta suveolümpiamängude finaalis saavutas ta aja 2.04.18, ületades Jessicah Schipperi maailmarekordi rohkem kui sekundiga ja võites Hiina mängudel ainsa ujumise kuldmedali. Tema võistkonnakaaslane Jiao Liuyang võttis hõbeda ajaga 2.04,72, ka endisest maailmarekordist parema tulemusega. Schipper sai pronksi ajaga 2.06,26.

Liu võitu peeti suureks üllatuseks, kuna ta oli enne Pekingi mänge suhteliselt tundmatu. Ta tegi oma rahvusvahelise debüüdi 2005. aasta maailmameistrivõistlustel, kus ta 200 m liblikujumises sai ajaga 2.14,25 20. koha. Pärast seda edenes ta kindlalt ja enne olümpiat oli tema parim aeg Hiina olümpiakatsevõistluste aeg 2.07,76.

Liu (hüüdnimega Lucy) treenis Jessicah Schipperi ujumistreeneri Ken Woodi käe all ja Wood müüs Schipperi treeninguprogrammi Liu treenerile. Lõpuks jõudis ta Schipperi tipptulemuste tasemele ja purustas tema maailmarekordi 200 meetri liblikas 2008. aasta suveolümpiamängudel.

2009. aastal taastas Liu Hiina rahvusmängudel Schipperi nimel olnud 200 meetri liblikujumise maailmarekordi, ajaga 2.01,81 võites kuldmedali. Hiljem lisas ta Stockholmis toimunud maailma karikavõistlustel lühiradade maailmarekordi (2.02,50). Seejärel ületas ta seda ise järgmistel võistlustel Berliinis ajaga 2.00,78.

## Välislingid

*Liu_Zige Hiina olümpiakomitee kodulehel
Tartu Suurtäht

**Tartu Suurtäht** on Tartu linna aukodaniku aunimetusega alates 1996. aastast kaasnev aumärk.

Tartu aukodaniku nimetust koos Tartu Suurtähega antakse Tartu linnavolikogu otsusel kord aastas. Aunimetused ja aumärgid antakse Tartus toimuval pidulikul kontsertaktusel üle igal aastal enne vabariigi aastapäeva, 22. või 23. veebruaril.

Tartu Suurtäht koosneb 23 mm kõrgusest Tartu linna vapist ja selle külge riputatud kuueharulisest hõbetähest kõrgusega 60 mm. Tartu Suurtäht valmistatakse hõbedast, linna vapi kilp on kaetud punase läbipaistva kuumemailiga ja kilbil olevad vapikujundid on hõbedast, täheharude harjadel on teemantlõikeliste kühmude read ning tähe keskele kinnitub kuuetahuline mäekristall.

## Tartu linna aukodanikud ja Tartu Suurtähe kavalerid

## Viited
Aafrika juhitud rahvusvaheline Mali toetusmissioon

**Aafrika juhtud rahvusvaheline Mali toetusmissioon** (inglise keeles **African-led International Support Mission to Mali**; **AFISMA**) oli Lääne-Aafrika Riikide Majandusühenduse (ECOWAS) poolt organiseeritud sõjaväeline missioon toetamaks enda liikmesriiki Malit võitluses islamimässulistega. Missioonile andis ÜRO Julgeolekunõukogu heakskiidu 20. detsembril 2012 resolutsiooniga 2085 "algselt üheks aastaks".

Algul oli plaanitud missiooni alustada 2013. aasta septembris, kuid jaanuaris tegid mässulised üllatuslikult suuri edusamme ja algas ka Prantsusmaa abimissioon ning AFISMA-t oldi sunnitud alustama kohe. Nigeeria viis enda maa- ja õhuväed Malisse 17. jaanuaril. Järgmisel nädalal saatis Burkina Faso riiki 160-mehelise kontingendi. AFISMA juht oli Nigeeria kindralmajor Abdulkadir Shehu ja asejuht Nigeri brigaadikindral Yayé Garba.

31. jaanuaril 2013 hindas Ameerika Ühendriikide välisministeerium, et Malis oli Nigeeriast, Beninist, Togost, Senegalist, Burkina Fasost ja Tšaadist kokku umbes 1400 AFISMA sõdurit.

AFISMA lõppes 1. juulil 2013, kui kohustuste täitmise võttis üle ÜRO rahuvalvemissioon MINUSMA.

## Viited
Jahrom

**Jahrom** (varem ka *Džahrom*, pärsia keeles جهرم) on linn Iraanis Fārsi provintsis, Jahromi maakonna keskus. Geograafilised koordinaadid on 28°30' N, 53°33' E.

## Viited

## Välislingid
EUTM Mali

**EUTM Mali** (inglise keeles ***European Union Training Mission in Mali***, tõlkes "Euroopa Liidu väljaõppemissioon Malis") on Euroopa Liidu riikide sõjaväeline väljaõppemissioon, mille peakorter on Bamakos Malis.

Missioonil osaleb 22 EL-i liikmesriiki (Austria, Belgia, Bulgaaria, Eesti, Hispaania, Iirimaa, Itaalia, Kreeka, Leedu, Luksemburg, Läti, Poola, Portugal, Prantsusmaa, Rootsi, Rumeenia, Saksamaa, Slovakkia, Sloveenia, Soome, Tšehhi ja Ungari) ning 6 muud riiki (Albaania, Gruusia, Moldova, Montenegro, Serbia ja Ühendkuningriik).

Eesti kaitsevägi panustab EUTM-i väljaõppeinstruktorite ning staabiohvitseridega.

## Viited
Ühinenud Rahvaste Organisatsiooni põhikirja VII peatükk

**[[Ühinenud Rahvaste Organisatsioon]]i [[ÜRO põhikiri|põhikirja]] VII peatükk** sätestab ÜRO Julgeolekunõukogu volitused rahu tagamiseks. See annab Julgeolekunõukogune õiguse "määrata kindlaks iga rahu ohustamise, iga rahu rikkumise või agressiooniakti olemasolu" ning otsustada "milliseid meetmeid rahvusvahelise rahu ja julgeoleku säilitamiseks või taastamiseks võtta".

Peatükk VII annab vägede kasutamise ja juhatamise kohustuse Sõjastaabikomiteele. Sõjastaabikomitee koosneb Julgeolekunõukogu alaliste liikmete staabiülemaist või nende esindajaist. Teiste ÜRO liikmesriikide ründamise keelustamine oli ÜRO asutamise keskne mõte, kuna taheti ära hoida teise maailmasõja purustuste taastekkimist.

## Viited
Kahhovka

**Kahhovka** (ukraina Каховка, vene Каховка) on linn Ukrainas Hersoni oblastis Kahhovka rajoonis. Praegu on rajooni halduskeskus Nova Kahhovka, mis on kasvanud Kahhovkast suuremaks. Kahhovka asub Dneprile rajatud Kahhovka veehoidla kaldal.

Kahhovka on asutatud 1791. aastal, linnaõigused sai 1918. aastal.

Kahhovka hüdroelektrijaam ja pais asuvad Nova Kahhovkas.

Ukraina 2001. aasta rahvaloenduse andmetel oli Kahhovka elanikest ukrainlasi 82,10%, venelasi 15,12%, valgevenelasi 0,68%, mustlasi 0,51 ja moldaavlasi 0,24%.

## Ajalugu
1492. aastal asutasid tänapäeva Kahhovka territooriumil kindluse Islam-Kermen (krimmi keeles *İslâm Kermen* اسلام كرمان; osmani اسلام كرمان *Kṛṣṇa Ḩamanray*, *Kṛṣṇa Ḩāgli*) Nimi tähendab tõlkes 'islami kindlust'. Ukraina allikates nimetati kindlust ka Aslani linnaks. Korduvalt tungisid sellesse kindlusesse kasakad – Dmõtro Võšnevetski (1556), Bohdan Ružõnski (1576), Mõhhailo Dorošenko (1628), Ivan Sirko (1673). Linnuse hävitas 1695. aastal Ivan Mazepa. 1771. aastal ehitati vana kindluse kohale Shagingirey kindlustus.

1791. aastal asutati kolonel Dmõtro Matvijovitš Kulikovski juhtimisel kaasaegne Kahhovka, mis sai nime kuulsate Vene sõjaväevendade Mõkola ja Vassõl Kahhovski järgi. Kulikovskite dünastiad ja sellele järgnenud omanikud — Pankejevid ja Trabotid — muutsid sellest tuntud kaubalinna, millele aitas palju kaasa soodne geograafiline asukoht kaubateede ristumiskohas, kunagise kuulsa Tavanski transpordi lähedal üle Dnepri. Kahhovka mängis olulist rolli Falz-Feynide, Trubetskyde ja Mordvinovide suurmõisatele tööjõu pakkujana. Just nende majandused määrasid sel ajal luua Tauria kubermangu näo Euroopas.

1886. aasta seisuga elas külas 611 inimest.

19. sajandi lõpus hakkas linnas arenema tööstuslik tootmine. Seal asusid põllutöömasinate tehased, õlletehas, viinavabrik, saeveski ja karastusjookide tehas.

Kahhovkas oli 20. sajandi alguses 6 kooli, haigla, raamatukogu (üks vanimaid Ukrainas), rahvamaja ja elektrijaam.


Монумент «Легендарна тачанка» (Каховка) 08.jpg|Monument "Legendaarne tatšanka"
Kahovka F.Gayenko (Lunacharskogo) Str. 6 Former Girls' Gymnasium Building (YDS 2566).jpg|Endine Kahhovka tütarlaste gümnaasium
КАХОВКА улица - panoramio.jpg|Kahhovka tänav
Каховка. Конец Куликовской улицы и синагога. Почтовая открытка 48.jpg|Kahhovka sünagoogi ajalooline foto


## Viited
ÜRO Julgeolekunõukogu resolutsioon 2071

**[[ÜRO]] [[ÜRO Julgeolekunõukogu|Julgeolekunõukogu]] [[ÜRO Julgeolekunõukogu resolutsioon|resolutsioon]] 2071** võeti ühehäälselt vastu 12. oktoobril 2012. Resolutsioon oli Põhja-Mali konflikti kohta ning sellega anti Lääne-Aafrika Riikide Majandusühendusele (ECOWAS) ja Aafrika Liidule (AL) mandaat 45 päeva jooksul koostada teostatav kava Malisse sõjaliseks sekkumiseks.

## Vaata ka
* Võõrjõudude sekkumine Mali sõtta
* ÜRO Julgeolekunõukogu resolutsioonide loend 2001–2100

## Viited

## Välislingid
*[ Resolutsiooni ingliskeelne tekst](https://undocs.org/S/RES/2071(2012))
ÜRO Julgeolekunõukogu resolutsioon 2085

**[[ÜRO]] [[ÜRO Julgeolekunõukogu|Julgeolekunõukogu]] [[ÜRO Julgeolekunõukogu resolutsioon|resolutsioon]] 2085** võeti ühehäälselt vastu 20. detsembril 2012, sellega anti luba Aafrika juhitud rahvusvaheliseks Mali toetusmissiooniks (AFISMA). Resolutsioonis peeti meeles ka eelnevaid Põhja-Mali konfliktiga seoses tehtud resolutsioone (2056 ja 2071). ÜRO peasekretär Ban Ki-mooni sõnul oli resolutsiooni eesmärk "taastada Mali põhiseaduslik kord ja territoriaalne terviklikkus". 

## Vaata ka
* Põhja-Mali konflikt
* ÜRO Julgeolekunõukogu resolutsioonide loend 2001–2100

## Viited

## Välislingid
*[Resolutsiooni ingliskeelne tekst](https://undocs.org/S/RES/2085(2012))
Nova Kahhovka

**Nova Kahhovka** (ukraina keeles Нова Каховка, vene keeles Новая Каховка) on linn Ukrainas Hersoni oblastis Kahhovka rajoonis. Nova Kahhovka asub Dneprile rajatud Kahhovka veehoidla kaldal.
## Ajalugu
Nova Kahhovka asutati 1952. aasta 28. veebruaril Kljutšove küla asemele.

## Geograafia
Nova Kakhovka linn asub Dnipro jõe vasakul kaldal, mõned kilomeetrid Kahhovkast allavoolu.

## Ajalugu
Nova Kahhovka rajamine Kljutšove küla asemele algas 1951. aastal seoses Kahhovka hüdroelektrijaama ja paisu ehitamisega. Nova Kahhovka nime sai asula 1952. aasta 28. veebruaril.

### [[Venemaa sissetung Ukrainasse]]
2022. aasta 11. juuli ööl vastu 12. juulit toimusid Nova Kahhovkas võimsad plahvatused; võimalik, et tegemist oli Venemaa relvajõudude laskemoonalao plahvatusega, mille hävitamiseks Ukraina pool kasutas süsteemi HIMARS (2022. aasta rünnak Nova Kahhovkale). Väidetavalt hukkus rünnakus ka 22. armeekorpuse kindralmajor Artjom Nasbulin.
## Demograafia
2001. aasta rahvaloenduse andmetel oli Nova Kahhovka elanikest ukrainlasi 73,81%, venelasi 23,37%, valgevenelasi 0,91% ja armeenlasi 0,30%.

## Viited

## Välislingid
* Empty supermarket shelves in Russia-occupied city of Nova Kakhovka. Euronews, 9. märts 2022
* Удар ВСУ по складу в Новой Каховке. Что известно на данный момент. BBC News  Русская служба, 12. juuli 2022
* Ukraine dam: Swans seen swimming through Nova Kakhovka [Ukraina tamm: luiged ujuvad läbi Nova Kahhovka]. BBC News, 7. juuni 2023 (video, 00:12)
Arthur Tedder

**Arthur William Tedder** (inglise Arthur Tedder, 1st Baron Tedder), GBC (11. juuli 1890 – 3. juuni 1967) oli Briti Kuningliku Õhuväe (*Royal Air Force - RAF*) marssal. Ta oli esimeses maailmasõjas piloot ja eskadroni komandör Kuninglikus Lennukorpuses (*Royal Flying Corps*). Sõdadevahelisel ajal asus ta tegevteenistusse vanemohvitserina Kuninglikus Õhuväes, kus ta teenis Türgis, Suurbritannias ja Lähis-Idas.

Teise maailmasõja ajal, kui ta oli RAF Lähis-Ida Komando (*RAF Middle East Command*) õhuväe ohvitser, juhatas Tedder õhuoperatsioone Vahemerel ja Põhja-Aafrikas, muuhulgas Kreetalt evakueerumist ja operatsiooni Ristirüütel (*Operation Crusader*) Põhja-Aafrikas. Tema pommitamise taktikat hakati nimetama "Tedderi vaip" (*Tedder Carpet*). 

Hiljem oli Tedder Vahemere Õhukomando (Mediterranean Air Command) juht ja tänu sellele oli otseselt seotud liitlaste plaanidega teostada maabumine Sitsiilias ja edasi Mandri-Itaaliasse. Kui plaaniti operatsiooni Overlord – sissetungi Prantsusmaale –, määrati Tedder kindral Dwight Eisenhowerile alluva ekspeditsioonivägede ülemjuhatuse peakorteri ülemjuhataja asetäitjaks (*Deputy Supreme Commander at Supreme Headquarters Allied Expeditionary Force*).

Pärast sõda töötas Tedder lennunduse (*Chief of the Air Staff*) staabiülemana, mil ta propageeris värbamise suurendamist, kuna paljud õhuväelased lahkusid teenistusest, kahekordistas RAFi hävituskomando (RAF Fighter Command) suurust ja korraldas 1948. aastal Berliini blokaadi ajal õhutranspordi. Ta töötas kõrgetel ametikohtadel äri- ja akadeemilistes ringkondades.

## Kirjandus
* Orange, Vincent (2004). Tedder: Quietly in Command. Frank Cass Publishers. ISBN 0-7146-4817-5.
Konna (Mali)

**Konna** on linn ja vald Mopti cercle's Mopti piirkonnas Malis. Linn asub Moptist 60 km kirdes, Nigeri jõe lammi idaääres. Sévarét ja Gaod ühendab maantee RN16 jääb linnast lõunasse. Konna valla pindala on umbes 838 ruutkilomeetrit, sellesse jääb lisaks linnale ka 24 ümberkaudset küla. Aastal 2009 oli valla rahvaarv 36 767.

Neljapäevad on Konnas turupäevad, sinna tulevad kaubitsejad kõikidest lähedalasuvatest küladest.

## Viited

## Välislingid
*.
Minski FK Dinamo

**Minski FK Dinamo** (valgevene keeles ФК Дынама Мінск) on Valgevene jalgpalliklubi, mis tegutseb Minskis. See mängib riigi kõrgliigas.

Klubi on asutatud 1927. aastal. See oli ainus Valgevene jalgpalliklubi, mis mängis Nõukogude Liidu kõrgliigas. 1982. aastal tuli Minsk Dinamo Nõukogude Liidu meistriks. Alates 1992. aastast on Dinamo mänginud Valgevene kõrgliigas. See on tulnud Valgevene meistriks seitse korda, millest kuus korda 1990. aastatel. Lisaks on kolm korda võidetud Valgevene karikas.

Minski Dinamo on Borissovi BATE kõrval üks kahest Valgevene klubist, mis on mänginud UEFA Euroopa Liiga alagrupiturniiril (hooaegadel 2014–15 ja 2015–16).

## Saavutused
*Valgevene kõrgliiga:
****Võitja** (7): 1992, 1992–93, 1993–94, 1994–95, 1995, 1997, 2004
*Valgevene karikas:
****Võidud** (3):  1992, 1993–94, 2002–03
*Nõukogude Liidu meister:
****Võitja** (1): 1982
*Nõukogude Liidu karikavõistlused:
**Teise kohad (2): 1965, 1987

## Välislingid
* Klubi koduleht
FK Minsk

**FK Minsk** (valgevene keeles ФК Мінск) on Valgevene jalgpalliklubi, mis tegutseb Minskis. See mängib riigi kõrgliigas.

Klubi loodi 2006. aastal klubi Minski Smena põhjal. Tänu sellele mängiti kohe esimesel hooajal esiliigas, mis võideti. 2007. aastal mängis FK Minsk esimest korda Valgevene kõrgliigas. Hooajal 2007 jäi Minsk kõrgliigas viimaseks ja langes tagasi esiliigasse. Uuesti jõuti kõrgliigasse 2009. aastal, millest alates pole klubi kõrgliigast välja langenud.

FK Minski parim koht Valgevene kõrgliigas on olnud kolmas, mis saavutati 2010. aastal. 2013. aastal võideti Valgevene karikas, kui karikafinaalis alistati linnarivaal Minski Dinamo. Hooaegadel 2011–12 ja 2013–14 osaleti UEFA Euroopa Liiga eelringimängudes.

FK Minski naiskond mängib Valgevene naiste kõrgliigas ja on tulnud Valgevene meistriks seitse korda.

## Saavutused
*Valgevene kõrgliiga:
**3. koht (1): 2010
*Valgevene esiliiga:
****Võitja** (2): 2006, 2008
*Valgevene karikas:
****Võitja** (1): 2013
**2. koht (1): 2012

## Eesti mängijad
2017. aastal mängis klubis Sergei Mošnikov, kes sai kirja 11 liigamängu ja ühe värava.

## Välislingid
* Klubi koduleht
Samasooliste abielu Costa Ricas

**Samasooliste abielu [[Costa Rica]]s** seadustati Riigikohtu otsuse alusel 26. mail 2020. Costa Rica on esimene riik Kesk-Ameerikas, kus tunnustatakse ja sõlmitakse samasooliste abielusid.

8. augustil 2018 kuulutas Costa Rica ülemkohus samasooliste abielu keelavad perekonnaõiguse (perekonnaseadustiku) paragrahvid põhiseadusega vastuolus olevaks ning andis Seadusandlikule Kogule 18 kuud, et seadust vastavalt reformida, vastasel juhul oleks keeld kaotatud automaatselt. Otsus avaldati kohtubülletäänis 26. novembril 2018, mis tähendas, et samasooliste abielu saab seaduslikuks hiljemalt 26. mail 2020. See järgnes Ameerika Inimõiguste Kohtu 2018. aasta jaanuaris tehtud otsusele, milles öeldakse, et Ameerika inimõiguste konventsioonile allakirjutanud riigid peavad lubama samasooliste abielu.

## Viited
Vaçe Zela

**Vaçe Zela** (7. aprill 1939 Lushnjë, Albaania – 6. veebruar 2014 Basel, Šveits) oli albaania laulja ja laulukirjutaja. 

Ta oli muusikatööstuse juhtfiguur ja teda peetakse üheks 20. sajandi mõjukamaks muusikuks albaania keeles.

Ta oli Albaania rahvakunstnik.
Babruiski FK Belšina

**Babruiski FK Belšina** (valgevene keeles ФК Белшына Бабруйск) on Valgevene jalgpalliklubi, mis tegutseb Babrujskis. See mängib riigi kõrgliigas.

Klubi asutati 1976. aastal nimega **Belšina Šinnik**. 2001. aastal tuli klubi Valgevene meistriks ning 1997., 1999. ja 2001. aastal võitis Valgevene karika. 

Klubi peasponsor on rehvitootmisettevõte Belšina.

## Saavutused
*Valgevene kõrgliiga:
****Võitja** (1): 2001
**Teine koht (1): 1997
**Kolmandad kohad (2): 1996, 1998
*Valgevene esiliiga:
****Võidud** (3): 1992–93, 2005, 2009, 2019
*Valgevene karikas:
****Võidud** (3): 1997, 1999, 2001

## Välislingid
* Klubi koduleht
Jānis Kreicbergs

**Jānis Kreicbergs** (24. juuli 1864 Eleja vald, Dobele kreis – 13. aprill 1948 Stockholm) oli Läti jurist, ühiskonnategelane ja publitsist. Ta oli I Riigiduuma liige Kuramaa kubermangust. Aastatel 1917–1918 oli ta Läti Ajutise Rahvusnõukogu täieõiguslik liige, kes volitati ja saadeti lääneriikidega läbirääkimisi pidama.

Ta sündis 1864. aastal Eleja vallas Dobele kreisis. Ta õppis Sesava kihelkonnakoolis, Jelgava gümnaasiumis (kust pidi lahkuma), sooritas 1885. aastal Tartus gümnaasiumieksamid. 1890. aastal lõpetas ta Moskva ülikooli (õppis õigusteaduskonnas).

Ta on töötanud advokaadina Liepājas (1891–1900), Riias (1901–1915), notarina Riias (1921–1933) ja Jēkabpilsis (alates 1933). Ta oli aktiivne Riia läti seltsis, valiti kirjutamisõhtute juhiks ning teatri- ja teaduskomitee juhiks.

Teise maailmasõja ajal emigreerus Rootsi, ta suri 13. aprillil 1948 Stockholmis.

## Tunnustus
* 1926 Kolme Tähe orden
Žodzina Torpedo-BelAZ

**Žodzina FK Torpedo-BelAZ** (valgevene keeles ФК Тарпеда-БелАЗ Жодзіна) on Valgevene jalgpalliklubi, mis tegutseb Žodzinas. See mängib riigi kõrgliigas.

Klubi on asutatud 1961. aastal. Aastatel 1970, 1971, 1980 ja 1981 tuli see Valgevene NSV meistriks. Valgevene kõrgliigas on see pidevalt mänginud alates 2002. aastast. Parima kohana on saavutatud neljal hooajal neljas koht.

2016. aastal võitis klubi Valgevene karika, alistades karikafinaalis Borissovi BATE. Aastatel 2011 ja 2017 on osaletud Valgevene superkarikafinaalis, kuid mõlemal korral on seal Borissovi BATE-le kaotatud. Kolmel hooajal on Torpedo-BelAZ mänginud UEFA Euroopa Liiga eelringides. Hooajal 2016–17 jõuti kolmandasse eelringi, kus kaotati Austria klubile Viini Rapid.

Klubi peasponsor on Žodzinas tegutsev autotehas BelAZ.

## Saavutused
*Valgevene karikas:
****Võidud** (1): 2016
**Teine koht (1): 2010
*Valgevene superkarikas:
**Teised kohad (2): 2011, 2017
*Valgevene NSV meister:
****Võidud** (4): 1970, 1971, 1980, 1981

## Välislingid
* Klubi koduleht
Jana Maláčová

**Jana Maláčová** (sündinud 24. juunil 1981 Uherské Hradištěs) on Tšehhi poliitik. Ta kuulub Tšehhi Sotsiaaldemokraatlikku Parteisse.

Ta on õppinud Johann Wolfgang Goethe Frankfurdi ülikoolis ja Londoni Majandus- ja Poliitikateaduste koolis. 2007. aasta novembrist kuni 2011. aasta veebruarini töötas ta Regionaalarengu ministeeriumi Euroopa Liidu fondide analüütikuna. 2012. aasta jaanuarist kuni 2014. aasta aprillini töötas ta Tšehhi parlamendi esinduses Euroopa Parlamendi juures. 2014. aasta maist kuni 2015. aasta juunini töötas ta Tšehhi Vabariigi valitsuses Euroopa Liidu asjade osakonnas. Alates 2015. aasta juunist kuni 2018. aasta juulini oli ta Töö- ja sotsiaaliministeeriumis osakonnajuhataja.

Alates 30. juulist 2018 kuni 17. detsembrini 2021 oli ta Tšehhi töö- ja sotsiaalminister.

Alates 2019. aasta märtsist kuni 2021. aasta detsembrini oli ta üks Tšehhi Sotsiaaldemokraatliku Partei aseesimeestest.

## Viited
Željka Cvijanović

**Željka Cvijanović** (Жељка Цвијановић; sündinud 4. märtsil 1967 Teslićis) on Bosnia ja Hertsegoviina poliitik, alates 16. novembrist 2022 on ta Bosnia ja Hertsegoviina presidentuuri liige ja kuni 16. juulini 2023 ühtlasi esimees. Aastatel 2013–2018 oli ta Serblaste Vabariigi peaminister, 19. novembrist 2018 kuni 15. novembrini 2022 Serblaste Vabariigi president.

Cvijanović on õppinud filosoofiat Sarajevo ülikoolis ja õigusteadust ning filosoofiat Banja Luka ülikoolis. Željka omandas magistrikraadi Ta on töötanud õpetaja, õppejõu ja tõlgina. 2006. aastast töötas ta Serblaste Vabariigi peaministri nõunikuna Euroopa integratsiooni ja rahvusvaheliste suhete alal. Aastatel 2010–2014 oli ta Serblaste Vabariigi majandussuhete ja regionaalse koostöö minister. 2014. aastal kandideeris ta Bosnia ja Hertsegoviina presidentuuri serblasest liikme kohale. Ta sai 310 867 häält, kuid kaotas Mladen Ivanićile, kes sai 311 799 häält.

Aastal 2018 kandideeris ta Serblaste vabariigi presidendiks ja võitis 29 999 häälega valimised. Ametisse astus ta 19. novembril 2018. Ta on esimene selles ametis olnud naine. 

Cvijanović on abielus ja kahe lapse ema. Ta on isa poolt serblane, aga ema poolt horvaat.

## Viited

## Välislingid
*Serblaste Vabariigi presidendi koduleht
Kaspars Dubra

**Kaspars Dubra** (sündinud 20. detsembrilil 1990 Riias) on Läti jalgpallur, kes mängib keskkaitsjana Ukraina kõrgliiga klubis FK Oleksandrija ja Läti jalgpallikoondises.

Ta alustas klubikarjääri Läti klubis Skonto FC. Läti kõrgliigas on ta mänginud veel JFK Olimpsi (2008–2009), FK Ventspilsi (2012–2014) ja FK RFSi ridades. Ta on tulnud Läti meistriks 2010. aastal Skontoga ning 2013. ja 2014. aastal Ventspilsiga.

Lisaks on ta mänginud Poola esiliiga klubis Bytom Polonia (2012), Valgevene kõrgliiga klubis Borissovi BATE (2015–2017), Kasahstani kõrgliiga klubis Pavlodari Irtõš (2017–2018) ja alates 2019. aastast Oleksandrijas. Aastatel 2015 ja 2016 tuli ta Borissovi BATE-ga Valgevene meistriks.

Dubra tegi Läti rahvuskoondises debüüdi 17. novembril 2010 sõprusmängus Hiina vastu. Koondisekarjääri esimese värava lõi ta 29. märtsil 2016 sõprusmängus Gibraltari vastu. 

## Saavutused
;Riia Skonto
*Virsliga: 2010
*Balti liiga: 2010–11
;Ventspils
*Virsliga 2013, 2014
*Läti karikas: 2012–13
;Borissovi BATE
*Valgevene liiga: 2015, 2016
*Valgevene karikas: 2014–15
*Valgevene superkarikas: 2015, 2016
; FK Panevėžys
*A lyga: 2023